**Ανακοίνωση Εγγραφής Πρωτοετών Φοιτητών Ακαδημαϊκού Έτους 2022-2023**

Για την ολοκλήρωση της εγγραφής τους (μετά το τέλος των ηλεκτρονικών εγγραφών) οι πρωτοετείς φοιτητές από **Δευτέρα 12/9/2022 έως και 19/9/2022** καλούνται να αποστείλουν στο mail της Γραμματείας: **ptpe@edc.uoc.gr** τα εξής δικαιολογητικά:

1. Εκτυπωμένη και **ΥΠΟΓΕΓΡΑΜΜΕΝΗ** την **Αίτηση Εγγραφής**, την οποία υπέβαλαν στην ηλεκτρονική πλατφόρμα των εγγραφών και η οποία περιλαμβάνει μοναδικό Αριθμό Πρωτοκόλλου.

2. Ευκρινές φωτοαντίγραφο της **Αστυνομικής Ταυτότητας** (και τις 2 όψεις) του πρωτοετούς φοιτητή (δε χρειάζεται επικύρωση).

3. Ευκρινές φωτοαντίγραφο **Απολυτηρίου Λυκείου** (δε χρειάζεται επικύρωση)

4. Συμπληρωμένη την **Αίτηση Εγγραφής** που επισυνάπτεται, όπου στη θέση της φωτογραφίας να βάλετε μία μικρή έγχρωμη φωτογραφία.

5. Μία **Υπεύθυνη Δήλωση** συμπληρωμένη όπου να δηλώνουν ότι δεν είναι εγγεγραμμένοι σε άλλο ΑΕΙ ή ΤΕΙ της χώρας.

ΕΙΔΙΚΕΣ ΠΕΡΙΠΤΩΣΕΙΣ

Βεβαίωση Διαγραφής (Αποφοιτήριο) από Ακαδημαϊκό Τμήμα προηγούμενης εγγραφής. (Αφορά μόνο τους φοιτητές που είχαν εγγραφεί στο παρελθόν σε άλλο Ακαδημαϊκό Τμήμα).

-**Οι επιτυχόντες της ειδικής κατηγορίας των πασχόντων από σοβαρές παθήσεις**, αφού πραγματοποιήσουν την ηλεκτρονική εγγραφή, πρέπει, οι ίδιοι ή μέσω εξουσιοδοτημένου προσώπου, να καταθέσουν στις Γραμματείες αυτοπροσώπως ή, εναλλακτικά, με ταχυδρομική αποστολή με συστημένη επιστολή και απόδειξη παραλαβής τα ακόλουθα δικαιολογητικά προκειμένου να ολοκληρωθεί η εγγραφή τους:

1. Εκτυπωμένη και **ΥΠΟΓΕΓΡΑΜΜΕΝΗ** την **Αίτηση Εγγραφής**, την οποία υπέβαλαν στην ηλεκτρονική πλατφόρμα των εγγραφών και η οποία περιλαμβάνει μοναδικό Αριθμό Πρωτοκόλλου.

2. **Ευκρινές φωτοαντίγραφο του δελτίου της αστυνομικής τους ταυτότητας** ή άλλο δημόσιο έγγραφο, από το οποίο αποδεικνύεται η ακριβής ημερομηνία γέννησης και τα ονομαστικά τους στοιχεία.

3. **Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου** από το οποίο αποφοίτησε.

4. **Ευκρινές φωτοαντίγραφο του Πιστοποιητικού διαπίστωσης της πάθηση**ς που έχει εκδοθεί είτε α) από αρμόδια επταμελή Επιτροπή του νοσοκομείου, όπως αυτές συστήνονται  κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε β) από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.

5. Συμπληρωμένη την **Αίτηση Εγγραφής** που επισυνάπτεται, όπου στη θέση της φωτογραφίας να βάλετε μία μικρή έγχρωμη φωτογραφία.

-Από το Υπουργείο Παιδείας και Θρησκευμάτων ανακοινώνεται επίσης ότι, η **εγγραφή των επιτυχόντων με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης** στις Σχολές και τα Τμήματα της Τριτοβάθμιας Εκπαίδευσης για το Ακαδημαϊκό έτος 2022-2023, πραγματοποιείται μέσω της ίδιας ηλεκτρονικής εφαρμογής και κατά το ίδιο χρονικό διάστημα, δηλαδή από 1  έως και 9 Σεπτεμβρίου 2022. Για την ολοκλήρωση της εγγραφής τους οι εισαχθέντες στην Τριτοβάθμια Εκπαίδευση με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης, οφείλουν στο ίδιο διάστημα υποβολής της αίτησης ηλεκτρονικής εγγραφής (1 έως 9/9/2022) να αποστείλουν με ταχυμεταφορά (courier) ή να καταθέσουν αυτοπροσώπως στη Γραμματεία του Τμήματος / Σχολής επιτυχίας τους  σχετική βεβαίωση, ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή  Έβρου. Αν έχουν μετεγγραφεί σε άλλο Δήμο άλλης περιοχής, τότε πρέπει να αποστείλουν ή να καταθέσουν αυτοπροσώπως όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ΄ αυτόν, από Δήμο των ανωτέρων Νομών.

**Εξυπηρέτηση κοινού με φυσική παρουσία: Δευτέρα – Τετάρτη – Παρασκευή 10:00 – 12:00**

Ταχυδρομική Διεύθυνση:

**Γραμματεία Παιδαγωγικού Τμήματος Προσχολικής Εκπαίδευσης**

**Σχολή Επιστημών Αγωγής**

**Πανεπιστήμιο Κρήτης**

**Ρέθυμνο, 74100**

**Τηλ. 2831077650-51-52**

**Mail: ptpe@edc.uoc.gr**